Alhesirasas līcis
Alhesirasas līcis (spāņu: Bahía de Algeciras) jeb Gibraltāra līcis (angļu: Bay of Gibraltar) ir līcis Ibērijas pussalas dienvidu galā. Apmēram 10 kilometrus garais un 8 kilometrus platais līcis dienvidaustrumos savienojas ar Gibraltāra šaurumu. Līča austrumu krastā atrodas Gibraltārs, bet rietumos Spānijas Alhesirasas pilsēta. Līča krasti biezi apdzīvoti.